SET เปิดบ่ายพลิกลบ 19 จุด หวนกังวลวิกฤตแบงก์ “สหรัฐ-ยุโรป”
SET เปิดภาคบ่ายพลิกกลับมาเป็นลบ 19 จุด ตามทิศทางตลาดต่างประเทศ หลังจากกลับมากังวลวิกฤตธนาคารยุโรปและสหรัฐ

SET เปิดภาคบ่ายพลิกกลับมาเป็นลบ 19 จุด ตามทิศทางตลาดต่างประเทศ หลังจากกลับมากังวลวิกฤตธนาคารยุโรปและสหรัฐ
20 มี.ค. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 14:48 น. อยู่ที่ 1,544.45 จุด ลดลง 19.22 จุด หรือ 1.23% สูงสุดที่ 1,569.76 จุด ต่ำสุดที่ 1,544 จุด มูลค่าการซื้อขาย 39,302.32 ล้านบาท
โดยตลาดหุ้นไทยภาคบ่ายร่วงลงไปแรง 19 จุด เป็นไปตามทิศทางตลาดต่างประเทศ หลังจากกลับมากังวลวิฤตธนาคารยุโรปและสหรัฐ
ขณะที่ เอสแอนด์พี โกลบอล เรทติ้งส์ (S&amp;P Global) ปรับลดอันดับความน่าเชื่อถือของ ธนาคารเฟิร์สท์ รีพับลิค (First Republic Bank) ลงสู่ระดับ “ไม่น่าลงทุน” โดยให้เหตุผลว่า การที่ธนาคาร 11 แห่งในสหรัฐฯ ตกลงอันฉีดเงินฝาก 3 หมื่นล้านดอลลาร์ ไม่น่าจะสามารถแก้ปัญหาสภาพคล่องของธนาคารเฟิร์สท์ รีพับลิค
บล.โกลเบล็ก ระบุในบทวิเคราะห์วันนี้ ว่าคาดดัชนีในภาคบ่ายมีโอกาสรีบาวด์ต่อเนื่องหากมีการประกาศยุบสภา เนื่องจากเป็นปัจจัยบวกเนื่องจากจะมีนโยบายกระตุ้นการใช้จ่ายหลังได้รัฐบาลใหม่ นอกจากนี้ตลาดคลายกังวลเรื่องธนาคารเครดิตสวิตหลังมีข่าวควบรวมกับ UBS